Albert II (Belgia)

Albert II (sündinud 6. juunil 1934) oli 1993–2013 belglaste kuningas. 

Ta on kuningas Léopold III ja tema esimese abikaasa Rootsi printsessi Astridi noorem poeg, täieliku nimega Albert Félix Humbert Théodore Christian Eugène Marie. 

3. juulil 2013 teatas Albert II, et loobub 21. juulil troonist oma poja Philippe'i kasuks"Belgia kuningas Albert II teatas troonist loobumisest" Postimees, 03.07.2013. 

Ta külastas juunis 2008 Eestit.

 Lapsepõlv 

Kuna prints Albert oli kuningapaari kolmas laps ning tal oli vanem vend Baudouin, ei arvatud, et temast kunagi kuningas saab. Tema ristivanemad olid Bourbon-Parma prints Felix ja Belglaste kuninganna Elisabeth. 

Ta õppis Institut Le Rosey erakoolis Šveitsis ning troonipärija sai temast 1951. aastal, kui tema vennast Baudouinist sai Belglaste kuningas. Kui Baudouin 1993. aastal ilma järeltulijateta suri, sai Albertist kõige vanem Belgia kuningas, kes troonile tõusnud. Enne seda kandis ta Liège'i printsi tiitlit, mille lõi Albertile kasutamiseks tema isa.

 Perekond 

Prints Albert abiellus 2. juulil 1959 Brüsselis Itaalia printsessi Paola Ruffo di Calabriaga.
Neil on kolm last:

 Philippe (s. 1960) – alates 21. juulist 2013 belglaste kuningas
 printsess Astrid (s. 1962)
 prints Laurent (s. 1963)

2020. aastal tunnistas Albert II, et on Delphine Boëli bioloogiline isa. Delphine Boëli ema on Sybille de Selys Longchamps, Belgia aristokraat. 

Sugupuu

Tunnustus
2008 – Maarjamaa Risti ketiklassi teenetemärk

 Viited 

 Välislingid 

 Belgia kuningliku perekonna ametlik koduleht
 "Belgia kuningas Albert II teatas troonist loobumisest" Postimees, 3. juuli 2013

Kategooria:Belgia monarhid
Kategooria:Saksi-Coburgi ja Gotha dünastia
Kategooria:Maarjamaa Risti ketiklassi teenetemärgi kavalerid
Kategooria:Kolme Tähe ordeni kavalerid
Kategooria:Sündinud 1934